

 **REPUBLIKA HRVATSKA**

**ŠIBENSKO - KNINSKA ŽUPANIJA**

**GRAD DRNIŠ**

 **GRADONAČELNIK**

KLASA: 334-01/20-10/10

URBROJ: 2182/06-20-04

Drniš, 03. lipnja 2020. godine

POZIV NA DOSTAVU PONUDA

u postupku nabave

***Nabava usluga razrade i izvođenja edukativnih programa u okviru provedbe projekta „NATURA DRNIŠ*  - Održivi razvoj drniške prirodne baštine pod ekološkom mrežom Natura 2000“ KK.06.1.2.02.0022**

Poziv se objavljuje na internetskim stranicama Naručitelja: [www.drnis.hr](http://www.drnis.hr)

Drniš, lipanj 2020. godine

Naručitelj Grad Drniš pokreće postupak jednostavne nabave – Nabava usluga razrade i izvođenja edukativnih programa u okviru provedbe projekta „NATURA DRNIŠ“ za koji sukladno članku 12. Zakona o javnoj nabavi („NN“ broj 120/16) nije obvezan provesti jedan od postupaka propisan Zakonom, s obzirom da je procijenjena vrijednost nabave manja od 200.000,00 kn bez PDV-a. Nabava se provodi sukladno Pravilniku o provedbi postupka jednostavne nabave („Službeni glasnik Grada Drniša“, broj 02/17).

**1. Podaci o Naručitelju:**

GRAD DRNIŠ,

Trg kralja Tomislava 1, 22 320 Drniš,

OIB: 38309740312,

Tel: 022/888-830,

Fax: 022/888-831,

[www.drnis.hr](http://www.drnis.hr) ,

Odgovorna osoba: mr.sc. Josip Begonja, gradonačelnik

**2. Osoba za kontakt:**

Ivana Sučić, voditelj projekta, tel:022/888-845,, e-mail: ivana.sucic@drnis.hr

**3. Popis gospodarskih subjekata s kojima je Naručitelj u sukobu interesa:**

Gospodarski subjekti s kojima je Naručitelj u sukobu interesa u smislu članka 76. i 77. Zakona o javnoj nabavi („NN“ broj 120/16), a vezano uz ovaj postupak nabave, Naručitelj ne smije sklapati ugovor o javnoj nabavi sa sljedećim gospodarskim subjektima ( u svojstvu ponuditelja, člana zajednice i podugovaratelja):

1. KONAK d.o.o., Zadar, A. Hebranga 6D, OIB:54042795963

2. FAGUS d.o.o., Drniš, fra Joze Jerkovića 1, OIB: 36556925512

3. HRVATSKI TELEKOM, Zagreb, Ulica Roberta Frangeša Mihanovića 1, OIB: 81793146560.

**4. Evidencijski broj nabave:**

JN 33/20.

**5. Vrsta postupka nabave:**

Jednostavna nabava.

**6. Procijenjena vrijednost nabave:**

27.427,28 kn bez PDV-a.

**7. Vrsta ugovora o nabavi:**

Ugovor o nabavi usluga (jednostavna nabava).

**8. Navod sklapa li se ugovor o nabavi ili ispisuje narudžbenica:**

Za navedenu nabavu predviđa se potpisivanje ugovora o nabavi sa odabranim Ponuditeljem.

**9. Predmet nabave:**

**Predmet nabave:** Predmet nabave je usluga razrade i izvođenje edukativnih programa u sklopu projekta „Natura Drniš - Održivi razvoj drniške prirodne baštine pod ekološkom mrežom Natura 2000“ KK.06.1.2.02.0022, a sukladno pozivu na dostavu ponuda, projektnom zadatku i troškovniku.

**Evidencijski broj nabave: JN 33/20**

**CPV: 80540000-1**

**10. Opis i oznaka grupe ili dijelova predmeta nabave, ako je dopušten takav način nuđenja:**

Nije dozvoljeno nuđenje po grupama ili dijelovima predmeta nabave.

**11. Količina predmeta nabave:**

Sadržano u Troškovniku- Prilog II. Ponuditelj je dužan ponuditi cjelokupan predmet nabave - prema Projektnom zadatku i Troškovniku iz priloga ovog Poziva na dostavu ponuda.

**12. Troškovnik:**

S obzirom da je Ponuditelj dužan ponuditi cjelokupan predmet nabave obvezan je držati se sljedećih uputa za popunjavanje Troškovnika:

* Cijene stavke (jedinične cijene) navedene u Troškovniku moraju biti iskazane bez obračunatog PDV-a,
* Ponuditelj mora ispuniti sve stavke Troškovnika u skladu s obrascem Troškovnika. Ponuditelj treba upisati cijenu za svaku stavku Troškovnika koja u stupcu „Količina“ ima navedenu numeričku vrijednost,
* Prilikom ispunjavanja Troškovnika Ponuditelj „Ukupnu cijenu“ stavke izračunava kao umnožak „Količine“ i „Jedinične cijene“ stavke,
* **U cijenu ponude moraju biti uračunati svi „troškovi“ i „popusti“.**

**13. Mjesto izvršenja:**

Mjesto izvršenja: Grad Drniš

**14. Rok izvršenja:**

Ponuditelj se obvezuje predmet nabave izvršiti **u roku od 50 (pedeset) dana** od dana sklapanja Ugovora, a najkasnije do kraja provedbe projekta „Natura Drniš“.

**15. Razlozi isključenja Ponuditelja iz postupka jednostavne nabave i dokumenti kojima Ponuditelj dokazuje da ne postoje razlozi za isključenje:**

**15.1. Obvezni razlozi isključenja**

Naručitelj će isključiti ponude ponuditelja ukoliko postoje sljedeći razlozi za isključenje ponuda:

**15.1.1. Nekažnjavanje**

Ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od slijedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona ("Narodne novine", br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Gospodarski subjekt dužan je u ponudi dostaviti **izjavu.** Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana upućivanja Poziva na dostavu ponuda.

Odgovarajućom izjavom smatrat će se i popunjen ***Prilog 4. ove Dokumentacije.***

Naručitelj može tijekom postupka nabave radi provjere okolnosti iz ove točke od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

**15.1.2. Plaćene dospjele porezne obveze i obveze za mirovinsko i zdravstveno osiguranje**

Naručitelj će ponuditelja isključiti iz postupka javne nabave ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

Za potrebe dokazivanja ovih okolnosti gospodarski subjekt dužan je u ponudi dostaviti:

* **Presliku potvrde nadležne Porezne uprave o stanju duga** koja **ne smije biti starija od 30 dana** računajući od dana upućivanja Poziva na dostavu ponuda.

Ako se u zemlji gospodarskog subjekta ne izdaje potvrda Porezne uprave, potrebno je dostaviti važeći jednakovrijedni dokument nadležnog tijela države sjedišta gospodarskog subjekta, ili izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, a koje ne smiju biti starije od 30 dana od dana slanja poziva za dostavu ponude.

**15.1.3. Lažni podaci**

Naručitelj će ponuditelja isključiti iz postupka nabave ako je dostavio lažne podatke pri dostavi dokumenata sukladno ovoj Dokumentaciji. U slučaju postojanja sumnje u istinitost podataka navedenih u dokumentima koje su ponuditelji dostavili, Naručitelj može radi provjere istinitosti podataka od ponuditelja zatražiti da u primjerenom roku dostave izvornike ili ovjerene preslike tih dokumenata i/ili obratiti se izdavatelju dokumenta i/ili nadležnim tijelima.

**U slučaju zajednice ponuditelja okolnosti u vezi obveznih razloga isključenja utvrđuju se za sve članove zajednice ponuditelja pojedinačno. Stoga ponudi zajednice ponuditelja moraju biti priloženi traženi dokumenti na temelju kojih se utvrđuje postoje li razlozi za isključenje za sve članove zajednice ponuditelja.**

**16. Uvjeti i dokazi sposobnosti:**

**16.1. Sposobnost za obavljanje profesionalne djelatnosti**

Gospodarski subjekt mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

Upis u registar dokazuje se preslikom odgovarajućeg izvoda, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod ili izjava ne smiju biti stariji od 3 mjeseca računajući od dana objave Poziva na dostavu ponuda. **U slučaju podnošenja zajedničke ponude, svi članovi zajednice ponuditelja obavezni su pojedinačno dokazati postojanje sposobnosti.**

**16.2. Tehnička i stručna sposobnost**

Ponuditelj mora dokazati da je u godini u kojoj je započet postupak nabave i tijekom tri godine koje prethode toj godini, pružio najmanje jednu, a najviše tri usluge, čiji je predmet pružanja isti ili sličan predmetu nabave u ovom postupku, a čija ukupna (zbrojena) vrijednost je jednaka ili viša od procijenjene vrijednosti predmeta nabave u ovom postupku.

Kao dokaz tehničke i stručne sposobnosti, ponuditelj treba dostaviti popis pruženih usluga tijekom tekuće (2020.) i tri prethodne godine (2017. – 2019.). Popis pruženih usluga treba sadržavati vrijednosti pruženih usluga, datum, te naziv strane kojoj se pružila usluga i njezin kontakt.

Ako je potrebno, javni Naručitelj može izravno od druge strane zatražiti provjeru istinitosti podataka.

Za dokazivanje tehničke i stručne sposobnosti može se koristiti **Prilog 5.**

**17. Pravila dostavljanja dokumenata:**

Sve dokumente koje javni Naručitelj zahtijeva Ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Prije donošenja Odluke o odabiru, javni Naručitelj **može** od najpovoljnijeg Ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su traženi točkama 15. i 16. ovog Poziva na dostavu ponuda.

Za potrebe dostavljanja ovih dokumenata, Ponuditelju će se ostaviti primjereni rok (min. 5 dana od dana dostave zahtjeva).

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je javni Naručitelj odredio u postupku jednostavne nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava uvjete koje je odredio javni Naručitelj, javni Naručitelj će isključiti takvog Ponuditelja odnosno odbiti njegovu ponudu. U tom slučaju javni Naručitelj će ponovno izvršiti rangiranje ponuda prema kriteriju za odabir ponude ne uzimajući u obzir ponudu Ponuditelja kojeg je isključio odnosno Ponuditelja čiju je ponudu odbio te pozvati novog najpovoljnijeg Ponuditelja da dostavi traženo.

**18. Oblik, sadržaj i način izrade ponude:**

Ponuditelj se pri izradi ponude mora pridržavati zahtjeva i uvjeta iz ovog Poziva. Propisani tekst Poziva na dostavu ponuda ne smije se mijenjati i nadopunjavati.

Poziv na dostavu ponuda Ponuditelj može preuzeti s internetskih stranica Grada Drniša ([www.drnis.hr](http://www.drnis.hr)).

Ponuda treba biti popunjena prema uputama iz Poziva na dostavu ponuda.

Ponudu obvezno sačinjavaju:

1. Ponudbeni list

2. Popunjeni Troškovnik

3. Dokumenti kojima Ponuditelj dokazuje da ne postoje razlozi isključenja

4. Traženi dokazi sposobnosti (prema naznačenom u Pozivu na dostavu ponuda)

5. Ostalo traženo u ovom Pozivu na dostavu ponuda (projektni zadatak)

**Ponuda se izrađuje na način da čini cjelinu. Ponuda mora biti uvezana u cjelinu na način da se onemogući naknadno vađenje ili umetanje listova (npr. jamstvenikom).**

**Stranice ponude se označavaju brojem na način da je vidljiv redni broj stranice i ukupan broj stranica ponude.**

Ponuda se dostavlja u izvorniku, papirnatom obliku, potpisana od strane odgovorne osobe Ponuditelja ili osobe koju je odgovorna osoba Ponuditelja pisanom punomoći ovlastila za potpisivanje ponude ( u tom slučaju uz ponudu se obvezno prilaže i punomoć za potpisivanje ponude).

Ponuda se piše neizbrisivom tintom.

**19. Datum, vrijeme, mjesto i način dostave ponuda:**

Rok za podnošenje ponuda je **12. lipnja 2020. godine do 12:00 sati,** bez obzira na način dostave (osobno ili poštom), na adresu:

**GRAD DRNIŠ**

**Trg kralja Tomislava 1**

**22 320 DRNIŠ**

**s naznakom:**

**„Ponuda – Usluge razrade i izvođenja edukativnih programa u okviru provedbe projekta „NATURA DRNIŠ“, Ev: JN - 33/20, NE OTVARATI“**

Zatvorenu omotnicu s ponudom Ponuditelj predaje neposredno ili preporučenom poštanskom pošiljkom s nazivom i adresom Naručitelja, nazivom i adresom Ponuditelja.

**20. Dopustivost alternativnih ponuda:**

Alternativne ponude nisu dopuštene.

**21. Način izračuna cijene:**

Cijena ponude je nepromjenjiva, te se izražava u kunama za cjelokupni predmet nabave brojkama i slovima. U cijenu ponude su uračunati svi troškovi i popusti, bez poreza na dodanu vrijednost, koji se iskazuje zasebno.

Ispravci u ponudi moraju biti vidljivi (bez korištenja korektora, već pogreške precrtati linijom), te uz navod datuma ispravka potvrđeni potpisom ovlaštene osobe Ponuditelja.

**22. Rok, način i uvjeti plaćanja:**

Plaćanje će se izvršiti nakon izvršenja ugovora.

Plaćanje se obavlja na temelju uredno izvršene usluge i ispostavljenog eRačuna u roku od trideset (30) dana od dana dostave eRačuna prema Gradu Drnišu, Trg kralja Tomislava 1, 22320 Drniš, OIB:38309740312 na IBAN ponuditelja.

Račun treba glasiti na: Grad Drniš, Trg kralja Tomislava 1, 22320 Drniš, OIB:38309740312, s pozivom na broj ugovora i mjestom izvršenja usluge.

Uz eRačun mora biti priložen Zapisnik o uredno izvršenoj usluzi i primopredaji nabavljene robe.

Predujam je isključen, kao i traženje sredstava osiguranja plaćanja od strane gospodarskog subjekta.

Na zakašnjele uplate odabrani ponuditelj ima pravo naručitelju obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena.

**23. Rok valjanosti ponude:**

30 dana od isteka roka utvrđenog za dostavu ponude.

**24. Kriterij odabira ponude:**

Valjana ponuda s najnižom cijenom. Ako dvije ili više valjanih ponuda imaju istu ponuđenu cijenu, Naručitelj će odabrati ponudu koja je zaprimljena ranije.

**25. Otvaranje ponuda**

Otvaranje ponuda je dana 12. lipnja 2020. g. u 12,01 sati u prostorijama Naručitelja. Otvaranje ponuda nije javno.

**27. Rok donošenja Odluke o odabiru:**

15 dana od isteka roka za dostavu ponuda.

**28. Bitni uvjeti ugovora:**

Vrijednost usluga je fiksna za ugovoreni opseg usluga.

**29. Posebne odredbe:**

Na ovaj postupak ne primjenjuje se Zakon o javnoj nabavi („NN“ broj 120/16).

Na Odluku o odabiru najpovoljnije ponude žalba nije dopuštena.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**Prilog 1:**

**PROJEKTNI ZADATAK:**

O projektu NATURA DRNIŠ:

„Natura Drniš - Održivi razvoj drniške prirodne baštine pod ekološkom mrežom Natura 2000“ prijavljen je na poziv Promicanje održivog razvoja prirodne baštine, a financira se iz Operativnog programa Konkurentnost i Kohezija. Ukupna vrijednost projekta je 5.674.022,42 kn, a Ugovorom o dodjeli bespovratnih sredstava Gradu Drnišu je odobreno 4.765.774,50 kuna bespovratnih sredstava. Projektom “NATURA DRNIŠ“ potiče se održivi razvoj drniške prirodne baštine zaštićene ekološkom mrežom Natura 2000 i to putem razvoja 1) nove posjetiteljske infrastrukture (hostel, biciklističko-pješačka staza, sustav javnih bicikala) te 2) edukativno-interpretativnih sadržaja za veću educiranost posjetitelja i lokalnog stanovništva o drniškoj prirodnoj baštini, a sve u skladu s trendovima na tržištu i razvojnim strateškim dokumentima turističke valorizacije postojećih kapaciteta.

Rok za završetak projekta je 20. kolovoza 2020. godine.

**Predmet nabave:** Predmet nabave je usluga razrade i izvođenje edukativnih programa u sklopu projekta „Natura Drniš - Održivi razvoj drniške prirodne baštine pod ekološkom mrežom Natura 2000“ KK.06.1.2.02.0022, a sukladno pozivu na dostavu ponuda, projektnom zadatku i troškovniku.

**Evidencijski broj nabave: JN 33/20**

**CPV: 80540000-1**

**ODRŽAVANJE EDUKATIVNIH RADIONICA**

Osnovna intencija edukativnih programa je prenijeti znanje polaznicima edukacije o zaštićenom području kroz interaktivni moment s njima, bilo da je riječ o odraslima kroz gradnju suhozida ili o djeci koja u školi prirode uče o odgovornom ponašanje prema prirodi, važnost brige za okoliš i očuvanje okoliša. Edukativni programi imaju za cilj upoznati: a) lokalno stanovništvo s vrijednostima okoline u kojoj žive, kako bi upravo oni postali promotori zaštićenog područja u drniškom kraju i širili svijest o njemu; b) ali i podignuti edukativne kapacitete posjetitelja o zaštićenom području drniškog kraja; c) u najranijoj dobi razviti svijest djece o tome na koji način se može uživati u prirodi i kako se mogu koristiti njeni resursi.

# ODRŽAVANJE EDUKATIVNIH RADIONICA

Kroz projekt će se oformiti i provesti nekoliko edukativnih programa koji angažiraju različite dobne skupine (djecu, mlade i odrasle) u različitim edukativnim modulima.

* ***Radionice za djecu vrtićke i osnovno školske kao i za djecu s posebnim potrebama o značenju i promicanju održivog razvoja prirodne baštine*:** Radionice za djecu vrtićke, osnovno školske i srednjoškolske dobi kao i za djecu s posebnim potrebama su zamišljene kao škole u prirodi na kojima će se usmjeravati djecu na odgovorno ponašanje prema prirodi, ukazivati na važnost brige za okoliš i očuvanje okoliša i razvijati vještine očuvanja okoliša u djeci bliskim situacijama i to putem: a) istraživanja koje su prepoznatljive vrste ptica karakteristične za područje HR100026 Krka i okolni plato te kako ih očuvati, zajedno s upoznavanjem drugih karakterističnih predstavnika biljnog i životinjskog svijeta. Također, edukacijama će se djecu poticati na provođenje vremena u prirodi i upoznavanje aktivnih oblika odmora (biciklizam i walking tour). Radionice bi se sastojale od:
* teorijskog dijela: prezentacija fotografija, ilustracija i zvukova pojedinih ptica s poticanjem djece na likovno izražavanje, interakciju i aktivno sudjelovanje
* terenskog dijela: obilazak dijela biciklističko-pješačke staze (stazama koje nisu zahtjevne za pješačenje) s kratkim stankama za interpretaciju baštine
* obilazak grada Drniša
	+ Predviđen je rad s grupama od 15-20 djece u trajanju od 3 do 4 sata uz animatora. Teorijski dio bi se odvijao u prostorijama Grada Drniša, a terenski na Promini i u samom gradu. Održalo bi se 3 ovakve radionice ukupno.

Radionice za djecu će se održati u dogovoru sa dječjim vrtićem, osnovnom i srednjom školom na području Grada Drniša.

* ***Volonterske radionice gradnje suhozida, pastirskih koliba „bunja“ i obnove „guvna“, radionice uređenja lokvi i okoliša, te postavljanje kamenih klupa:***Tradicionalnom gradnjom suhozida i pastirskih koliba „bunja“, kojih ima najviše na području Miljevaca, potrebno je upoznati širu javnost (volontere iz Hrvatske i drugih država), ali i lokalno stanovništvo koje je godinama zapostavljalo i uništavalo to bogatstvo rada ljudskih ruku i kroz zajedničke radionice, obnavljati suhozide i bunje. U sklopu ovog projekta planirano je angažirati neku lokalnu udrugu koja bi pružila pomoć u organizaciji radionice i organizirala dolaske volontera. Planirano je održavanje 3 ovakve trodnevne radionice, s 10-15 volontera kojima je potrebno osigurati troškove puta, smještaja i jedan obrok dnevno, dnevnicu. Ovime se želi dati na važnosti ljudskog upliva u prirodnu baštinu i kako interakcija čovjeka i prirode je moguća i održiva. Najbolji primjer za to upravo su suhozidi i bunje gdje se koristi autohtoni materijal – kamen za izgradnju markacijskih linija (suhozidi) i pomoćnih objekata (bunje). Mjesto održavanja su suhozidi i bunje na području Miljevaca ili na širem području Grada Drniša.
* ***Edukacije lokalnog stanovništva koje živi na rubnim krajevima Promine o ekološkoj poljoprivredi i očuvanju krajobraza Projektom biciklističko-pješačke staze „Promina“,*** kao resursa za održivi razvoj lokalne zajednice, predviđene su edukacije lokalnog stanovništva koje živi u Velušiću, Trbounju, Lišnjaku tj. na rubnim krajevima planine Promine. Kako posebnost planine Promine privlači veliki broj turista, prije svega planinara i biciklista, postoji mogućnosti plasmana domaćih ekološki proizvedenih proizvoda. Tim više što se projektnim prijedlogom predviđaju nova ulaganja koja će povećati broj posjetitelja na tom području. Edukacijama bi se pridonijelo razvoju ekološke svijesti i pozitivnog stava prema prirodi i široj društvenoj zajednici. Predviđeno je održavanje 1 ovakve radionice u prostorijama Grada Drniša.
* ***Edukacije lokalnog stanovništva i posjetitelja o konceptu aktivnog odmora u Drnišu*:** Ovaj kraj ima potencijal za razvoj aktivnog odmora i može ponuditi tržištu razne programe selektivnih oblika sportsko-rekreacijskog turizma na području planine Promine. Moderni razvoj sportskog turizma uključuje trendove kao što su širenje demografskog profila sudionika sporta, povećano zanimanje za zdravlje i kondiciju u modernim društvima, povećanu potražnju za aktivnim sudjelovanjem u rekreativnim aktivnostima na odmoru, povećano zanimanje za ulogu koju sport i sportska događanja imaju u urbanoj osnovi te mogućnosti za ostvarivanjem učinaka vezanih uz sportska događanja u turizmu. Edukacije su predviđene za lokalno stanovništvo, posjetitelje, zaljubljenike u prirodu i sportske entuzijaste koji će, uz angažman lokalne udruge, na sebi implementirati koncept aktivnog odmora, prvo bicikliranjem stazom Promina, a onda obukom za planinarenje na toj planini, a sve u svrhu promoviranja zdravog načina života kao i novo uređene biciklističko-pješačke staze „Promina“. Edukacija je otvorena i namjenjena svima koji žele provesti nekom vrijeme u prirodi, sudionici će se moći prijavljivati preko društvenih mreža; predviđen je rad s grupama do 8-10 osoba u trajanju od 6 do 8 sati uz instruktora planinarenja, i to u 3 navrata. Mjesto održavanja je je biciklističko-pješačka staza, tj. objekt planinarskog doma.

*Osnovna intencija edukativnih programa je prenijeti znanje polaznicima edukacije o zaštićenom području kroz interaktivni moment s njima, bilo da je riječ o odraslima kroz gradnju suhozida ili o djeci koja u školi prirode uče o odgovornom ponašanje prema prirodi, važnost brige za okoliš i očuvanje okoliša. Edukativni programi imaju za cilj upoznati: a) lokalno stanovništvo s vrijednostima okoline u kojoj žive, kako bi upravo oni postali promotori zaštićenog područja u drniškom kraju i širili svijest o njemu; b) ali i podignuti edukativne kapacitete posjetitelja o zaštićenom području drniškog kraja; c) u najranijoj dobi razviti svijest djece o tome na koji način se može uživati u prirodi i kako se mogu koristiti njeni resursi.*

*Dodatna vrijednost je što bi se obnovila 4 suhozida na području Miljevaca i tako unaprijedila ljepota krajobraza s autohtonim elementima građenja.*

**NABAVA USLUGE ODRŽAVANJA EDUKATIVNIH PROGRAMA**

1. **O značenju i promicanju održivog razvoja prirodne baštine**
	1. Ciljana skupina: za djecu vrtićke, osnovnoškolske i srednjoškolske dobi, uključivo i za djecu s posebnim potrebama
	2. Trajanje programa: 3-4 sata
	3. Broj izvođenja radionica = 3
	4. Mjesto izvođenja radionica: Grad Drniš (teorijski i terenski dio), Promina (terenski dio)
	5. Predloženi broj djece i mladih na 1 radionici = 15-20
	6. Ishodi učenja:
		1. prepoznatljive vrste ptica karakteristične za područje HR100026 Krka i okolni plato te kako ih očuvati, zajedno s upoznavanjem drugih karakterističnih predstavnika biljnog i životinjskog svijeta
		2. upoznavanjem drugih karakterističnih predstavnika biljnog i životinjskog svijeta: u dogovoru s naručiteljem, maksimalno 5 predstavnika
	7. Ponuditelj mora izvesti radionicu na način da obuhvaća:
		1. Teorijski dio:
			1. prezentacija fotografija, ilustracija i zvukova pojedinih ptica s poticanjem djece na likovno izražavanje, interakciju i aktivno sudjelovanje
		2. Terenski dio: (ili staza ili grad)
		3. obilazak dijela biciklističko-pješačke staze (stazama koje nisu zahtjevne za pješačenje) s kratkim stankama za interpretaciju baštine, Obilazak grada Drniša

*Obveze ponuditelja za potrebe izvođenja radionica su:*

* Definiranje sadržaja edukativnog programa
* Definiranje satnice edukativnog programa
* Definiranje sadržaja za edukativna pomagala (edukativne listiće)
* Komunikacija i pozivanje potencijalno zainteresiranih ciljanih skupina (npr. vrtići, osnovne škole, srednje škole)
* Izvođenje ovog edukativnog programa za 3 različite grupe ciljane skupine
* Organizacija angažmana animatora
* Trošak osvježenja za sudionike radionica
* Dostava fotoizvještaja s održanih radionica
1. **Volonterske radionice gradnje suhozida, pastirskih koliba „bunja“ i obnove „guvna“, radionice uređenja lokvi i okoliša, te postavljanje kamenih klupa**
	1. Ciljana skupina: volonteri i lokalno stanovništvo
	2. Trajanje programa: 3-4 sata/dan, 3 dana
	3. Broj izvođenja radionica: 3
	4. Mjesto izvođenja radionica: područje naselja Miljevci
* Predložen broj volontera: 10-15
* Ishodi edukativnog programa:
	+ Obnovljeni suhozidi, bunje, guvna te uređenje lokvi i okoliša na području Miljevaca ili na širem području Grada Drniša
* Ponuditelj mora izvesti radionicu na način da obuhvaća:
	+ Kratku edukaciju o suhozidima i bunjama
	+ Praktični dio obnove suhozida i bunja

*Obveze ponuditelja za potrebe izvođenja radionica su:*

* Definiranje sadržaja edukativnog programa
* Definiranje satnice i lokacija edukativnog programa
* Definiranje sadržaja za edukativna pomagala (upute za majstore suhograditelje)
* Organizacija angažmana volontera
* Trošak osvježenja za sudionike radionica
* Dostava fotoizvještaja s održanih edukativnih radionica
1. **Ekološka poljoprivreda i očuvanju krajobraza Promina**
	1. Ciljana skupina: lokalno stanovništvo koje živi u Velušiću, Trbounju, Lišnjaku tj. na rubnim krajevima planine Promine
	2. Trajanje programa: 1-2 h
	3. Broj izvođenja radionica: 1
	4. Mjesto izvođenja radionice: Gradska vijećnica Drniš
	5. Ishodi edukativnog programa:
		1. Doprinos razvoju svijesti o ekološkoj poljoprivredi i očuvanju prirodne baštine Promine
		2. Upoznavanje lokalnog stanovništva s mogućnostima plasmana domaćih eko-proizvoda novim posjetiteljima u ovom području
	6. Ponuditelj mora izvesti radionicu na način da obuhvaća:
		1. Kratku edukaciju o projektu Natura Drniš
		2. Kratku edukaciju o broju predviđenih posjetitelja nakon projekta Natura Drniš
		3. Kratku edukaciju o trendovima u ruralnom i gastroturizmu s primjerima kako se lokalno stanovništvo može plasirati svoje proizvode posjetiteljima
		4. Radionica – Kako osmisliti novi proizvod/novi paket proizvoda

Obveze ponuditelja za potrebe izvođenja radionica su:

* + Definiranje sadržaja edukativnog programa
	+ Definiranje sadržaja za edukativna pomagala (edukativne listiće)
	+ Komunikacija i pozivanje stanovnika (npr. komunikacija s predstavnicima mjesnih odbora rubnih područja Promine)
	+ Trošak osvježenja za sudionike radionica
	+ Dostava fotoizvještaja s održanih edukativnih radionica
1. **Edukacije lokalnog stanovništva i posjetitelja o konceptu aktivnog odmora u Drnišu:**
	1. Ciljana skupina: lokalno stanovništvo, posjetitelji, zaljubljenici u prirodu i sportski entuzijasti
	2. Predloženo trajanje programa: 6-8h
	3. Predložen broj osoba: 8-10
	4. Broj izvođenja radionica: 3
	5. Mjesto izvođenja radionice: Planinarski dom na Promini
	6. Ponuditelj mora izvesti radionicu na način da obuhvaća:
		1. Bicikliranje po biciklističkoj stazi na Promini s kraćim zaustavljanjima za odmor i sažetom interpretacijom pojedinih punktova
		2. Osnovnu obuku za planiranje

Obveze ponuditelja za potrebe izvođenja radionica su:

* Definiranje sadržaja i satnice edukativnog programa
* Definiranje sadržaja za edukativna pomagala (edukativne listiće)
* Organizacija bicikliranja po Promini (samostalno ili u suradnji s nekom lokalnom udrugom)
* Organizacija osnovne obuke za planinarenje (samostalno ili u suradnji s nekom lokalnom udrugom)
* Trošak osvježenja za sudionike radionica
* Dostava fotoizvještaja s održanih edukativnih radionica
1. **PROMOCIJA EDUKATIVNIH PROGRAMA**
	* Promocija edukativnih programa predviđa izradu dizajniranih poziva na edukativne programe koji će e objaviti putem društvenih mreža projekta Natura Drniš i web stranice [www.drnis.hr](http://www.drnis.hr) i www.naturadrnis.hr (10 dizajniranih poziva)
	* promocija i pozivanje putem lokalnih medija (zakup oglasnog prostora za radionice i edukacije pod točkom 2., 3. i 4.) – 7 oglasa
	* izrada i tisak diploma za djecu polaznike radionice pod točkom 1.

Svi promotivni materijali moraju imati vidljivost sukladno uputama za vidljivost „Informiranje, komunikacija i vidljivost projekata Upute za korisnike za razdoblje 2014. – 2020.“ koje su dostupne na <http://www.esf.hr/wordpress/wp-content/uploads/2015/07/Upute-za-korisnike-sredstava-2014-2020.pdf>

**REZULTATI KOJI MORAJU BITI OSTVARENI DA BI SE SMATRALO DA JE PONUDITELJ UREDNO IZVRŠIO USLUGU NABAVE:**

1. **održane 3 volonterske radionice za suhozide**
2. **održane 3 radionice za djecu vrtićke, osnovnoškolske i srednjoškolske dobi**
3. **održane 3 edukacije ekološko-sportskih aktivnosti**
4. **održana 1 edukacija ekološke poljoprivrede i očuvanja krajobraza**

Potpisom ovih Tehničkih specifikacija usluga, suglasni smo iste izvršiti prema navedenim uvjetima, zahtjevima i opisima.

Mjesto i datum: Potpis osobe ovlaštene po zakonu za zastupanje:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog 2**

**TROŠKOVNIK**

**Predmet nabave: JN 33/20 -**  ***Nabava usluga razrade i izvođenja edukativnih programa u okviru provedbe projekta „NATURA DRNIŠ*  - Održivi razvoj drniške prirodne baštine pod ekološkom mrežom Natura 2000“ KK.06.1.2.02.0022**

|  |  |  |  |  |  |
| --- | --- | --- | --- | --- | --- |
| **Red. br.** | **Naziv stavke** | **Jedinica mjere** | **Količina** | **Jedinična cijena** | **Cijena bez PDV-a** |
| **1.** | Održavanje edukativnih programa u skladu sa projektnim zadatkom | ugovor | 1 |  |  |

 **Cijena bez PDV-a \_\_\_\_\_\_\_\_\_\_\_\_\_\_\_\_\_\_\_**

 **Iznos PDV-a \_\_\_\_\_\_\_\_\_\_\_\_\_\_\_\_\_\_\_**

 **Cijena s PDV-om \_\_\_\_\_\_\_\_\_\_\_\_\_\_\_\_\_\_\_**

*(Svi eventualni troškovi i popusti moraju biti uključeni u cijenu ponude bez PDV-a)*

Izjavljujemo da smo proučili dokumentaciju o nabavi iz koje prihvaćamo sve odredbe i izvršit ćemo predmet nabave u skladu s tim odredbama i za cijene koje smo naveli u ponudi/troškovniku što potvrđujemo svojim potpisom i pečatom.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2020. godine

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M.P. (ime i prezime ovlaštene osobe Ponuditelja)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis)

*Napomena: Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno*

**Prilog 3**

**PONUDBENI LIST br. \_\_\_\_**

**Predmet nabave: JN 33/20 -**  ***Nabava usluga razrade i izvođenja edukativnih programa u okviru provedbe projekta „NATURA DRNIŠ*  - Održivi razvoj drniške prirodne baštine pod ekološkom mrežom Natura 2000“ KK.06.1.2.02.0022**

**1. Naručitelj: GRAD DRNIŠ, Trg kralja Tomislava 1, 22320 Drniš, OIB: 38309740312**

**2. Ponuditelj:**

|  |  |
| --- | --- |
| Zajednica gospodarskih subjekata (zaokružiti) \* | DA NE |
| Naziv i sjedište ponuditelja /zajednice gospodarskih subjekata (nepotrebno precrtati: |  |
| Adresa ponuditelja:  |  |
| Odgovorna osoba : |  |
| Osoba za kontakt: |  |
| Broj telefona:  |  |
| Adresa e-pošte: |  |
| OIB / Nacionalni identifikacijski broj prema zemlji sjedišta gospodar. subjekta: |  |
| IBAN, banka: |  |
| Ponuditelj je u sustavu PDV-a (zaokružiti): | DA NE |

**3.Cijena ponude:**

|  |  |
| --- | --- |
| **Cijena ponude** (bez PDV-a): |  |
| **Iznos PDV-a:**  |  |
| **Cijena ponude** (s PDV-om):  |  |

**4. Rok valjanosti ponude**  je \_\_\_\_\_\_\_\_ dana od dana isteka roka za dostavu ponuda.

**PONUDITELJ:**

\_\_\_\_\_\_\_\_\_\_\_\_\_\_\_\_\_\_\_\_\_

 (Pečat i potpis ponuditelja)

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2020. godine.

\*U slučaju zajednice gospodarskih subjekata popuniti Dodatak I ponudbenog lista

Dodatak I Ponudbenom listu1

**PODACI O ČLANOVIMA ZAJEDNICE GOSPODARSKIH SUBJEKATA**

Napomena:

Ovaj list se popunjava za svakog člana zajednice zasebno.

|  |  |
| --- | --- |
| NOSITELJ PONUDE | ČLAN ZAJEDNICE GOSPODARSKIH SUBJEKATA |

(nepotrebno precrtati)

|  |  |
| --- | --- |
| Naziv i sjedište:  |  |
| Adresa:  |  |
| Odgovorna osoba : |  |
| Osoba za kontakt: |  |
| Broj telefona/ Broj faksa:  |  |
| Adresa e-pošte: |  |
| OIB / Nacionalni identifikacijski broj prema zemlji sjedišta gospodar. subjekta: |  |
| IBAN, banka: |  |
| Ponuditelj je u sustavu PDV-a (zaokružiti): PDV-a (zaokružiti): | DA NE |
| Predmet (dio ugovora koji će izvršavati pojedini član zajednice gospodarskih subjekata): |  |
| Količina: |  |
| Postotni dio: |  |
| Vrijednost dijela ugovora koji izvršava pojedini član zajednice gospodarskih subjekata ponuditelja s PDV-om |  |

*Član zajednice ponuditelja ovlašten za komunikaciju s naručiteljem:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **PONUDITELJ:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Pečat i potpis ponuditelja)

 U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2020.godine.

1Ponudi se može priložiti više obrazaca, ovisno o broju članova zajednice subjekata

Prilog 4

Temeljem članka 251 stavka 1. točka 1. i članka 265. stavka 2. Zakona o javnoj nabavi (NN 120/2016), kao osoba ovlaštena za zastupanje gospodarskog subjekta dajem sljedeću:

**IZJAVU O NEKAŽNJAVANJU**

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime i prezime)* direktor/vlasnik i zakonski zastupnik izjavljujem pod kaznenom i materijalnom odgovornošću da niti za mene, a niti za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime gospodarskog subjekta, adresa, OIB)* ne postoje uvjeti za isključenje iz postupka javne nabave navedeni u čl. 67.st.1.toč.1 Zakona o javnoj nabavi, odnosno da niti meni, a niti gospodarskom subjektu nije izrečena pravomoćna osuđujuća presuda za jedno ili više kaznenih dijela:

1. prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti ,(članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,
2. prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

U \_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_

Direktor/vlasnik:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*ime, prezime, potpis ovlaštene osobe za zastupanje*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*NAPOMENE:*

*- Izjavu nije potrebno ovjeriti od strane javnog bilježnika ili nadležne sudske ili upravne vlasti ili nadležnog strukovnog ili trgovinskog tijela.*

***- Ako gospodarski subjekt zastupaju zajednički dvije ovlaštene osobe, a ne pojedinačno i samostalno, izjavu daju obje ovlaštene osobe!***

**Prilog 5**

**POPIS PRUŽENIH USLUGA**

|  |  |  |  |
| --- | --- | --- | --- |
| **REDNI BROJ** | **VRIJEDNOST USLUGE** | **DATUM PRUŽANJA USLUGA** | **NAZIV DRUGE STRANE (PRIMATELJA USLUGE)** |
|  |  |  |  |
|  |  |  |  |
|  |  |  |  |

**u posljednje 3 (tri) godine**

|  |  |  |
| --- | --- | --- |
|  | M.P. | Ponuditelj: |
|  |  |  |
| (mjesto i datum) |  | (potpis ovlaštene osobe) |